Citrát amónno-železitý

Citrát amónno-železitý je podvojná soľ kyseliny citrónovej. Býva označovaný ako prídavná látka E381 a používa sa ako regulátor kyslosti. Je to červenohnedá až tmavohnedá prášková látka, ktorá je dobre rozpustná vo vode. Niekedy sa označuje ako citrát železitoamónny.

Molekulárny vzorec citrátu amónno-železitého je variabilný. Môže byť pripravený pridaním hydroxidu železitého (Fe(OH)3) do vodného roztoku kyseliny citrónovej a amoniaku.

V lekárstve sa citrát amónno-železitý používa ako kontrastná látka. Používa sa aj ako hemostatický liek.

Iné použitie pre citrát amónno-železitý je čistenie vody a v kombinácii s ferikyanidom draselným na tlač nazývanú kyanotypia. Používa sa ako redukčné činidlo kovových solí nízkej aktivity, ako je zlato a striebro.

Externý odkaz 
 E381

Zdroj 

amónno-železitý
Fotografické chemikálie
Potravinárske aditíva
V08 – Kontrastné látky
Zlúčeniny amoniaku
Zlúčeniny železa